## BŪVDARBU LĪGUMS Nr.

Jelgavā 2018.gada 20.augustā

**Jelgavas pilsētas pašvaldības pirmsskolas izglītības iestāde „GAISMIŅA”,** reģistrācijas numurs 90000074738, juridiskā adrese: Vaļņu iela Nr.5(pieci), Jelgava, LV-3001, tās vadītājas Agritas Locas personā, kas darbojas saskaņā ar iestādes nolikumu, turpmāk šī līguma tekstā - Pasūtītājs, no vienas puses,

un

**SIA „AWARD”,** reģistrācijas numurs 43603020057, būvkomersanta reģistrācijas Nr.1141-RA, juridiskā adrese: Silmaļu 29-33, Tilderi, Salaspils novads, Salaspils pag., LV-2121, tās valdes locekļa Marinas Ņeščereckas personā, kurš rīkojas saskaņā ar statūtiem (turpmāk tekstā – IZPILDĪTĀJS), no otras puses, abi kopā turpmāk tekstā – Līdzēji, saskaņā ar iepirkuma “Jelgavas pilsētas pašvaldības pirmsskolas izglītības iestādes “GAISMIŅA” telpu vienkāršota atjaunošana ”, identifikācijas Nr. JPD2018/75/MI (turpmāk – iepirkums) rezultātiem, noslēdz līgumu par sekojošo (turpmāk - Līgums):

1. **Līguma priekšmets un izpildes vieta**

1.1 PASŪTĪTĀJS pasūta un IZPILDĪTĀJS veic Jelgavas pilsētas pašvaldības pirmsskolas izglītības iestādes “GAISMIŅA” (turpmāk tekstā - Iestāde) telpu vienkāršotās atjaunošanas būvdarbus (turpmāk - Darbs) Līgumā noteiktajā laikā un saskaņā ar Jelgavas pilsētas domes administrācijas Būvvaldes 28.05.2018. Nr.301/4-5/B akceptēto būvniecības ieceres dokumentāciju (turpmāk – projekts), tehnisko (2.Pielikums), spēkā esošajiem normatīviem aktiem un šo Līgumu.

1.2. Darba izpildes vieta ir Vaļņu iela 5, Jelgava, LV-3001.

* 1. Jautājumos, kas nav atrunāti šajā Līgumā, Līdzējiem ir saistoši iepirkuma, IZPILDĪTĀJA piedāvājuma un normatīvo aktu nosacījumi.

1. **Darba izmaiņas**

2.1. PASŪTĪTĀJS ir tiesīgs veicamajam Darbam izmainīt tehniskās prasības, apjomu vai to papildināt, uzdodot veikt Līgumā sākotnēji neparedzētus darbus un noteikt ar izmaiņām saistītas Darba pabeigšanas termiņa izmaiņas, ja tas nepasliktina IZPILDĪTĀJA saistību izpildi saskaņā ar šo Līgumu.

* 1. Pēc PASŪTĪTĀJA pieprasījuma IZPILDĪTĀJAM ir jāsagatavo detalizēts priekšlikums par Darba izmaiņu tehniskajiem risinājumiem un izmaksām.
  2. Ja izmaiņas ierosina IZPILDĪTĀJS un tās nav saistītas ar tehniskās specifikācijas kļūdu novēršanu IZPILDĪTĀJAM uz sava rēķina ierosināto izmaiņu tehniskie risinājumi jāskaņo ar Pasūtītāju.
  3. Darba izmaiņām piemēro tādas pašas cenas kā analogiem darbiem Līgumā, bet darbiem, kam analogu Līgumā nav, cenu nosaka PASŪTĪTĀJS saskaņā ar procedūrām, kuras ir noteiktas Publisko iepirkumu likumā.

1. **Līgumcena un norēķinu kārtība**
   1. Par Darba veikšanu PASŪTĪTĀJS, saskaņā ar Līgumam pievienoto tāmi, samaksā IZPILDĪTĀJAM Līguma cenu bez PVN (turpmāk tekstā – Līgumcena) – EUR 59.781,26(piecdesmit deviņi tūkstoši septiņi simti astoņdesmit viens euro 26 centi). Pievienotās vērtības nodoklis (PVN) divdesmit viens procents (21%) - EUR 12.554,06(divpadsmit tūkstoši pieci simti piecdesmit četri euro 06 centi). Kopā ar PVN 21% - EUR 72.335,32(septiņdesmit divi tūkstoši trīs simti trīsdesmit pieci euro 32 centi).
   2. *Pievienotās vērtības nodoklis (divdesmit viens procents) apmaksa saskaņā ar PVN likuma 142.panta 6.daļas nosacījumiem „Nodokļa apgrieztā maksāšana”.*
   3. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi nodokļos un nodevās, kas pazemina vai paaugstina IZPILDĪTĀJA veiktā Darba izmaksas un kuru ietekme uz izmaksām ir precīzi nosakāma (piemēram, PVN), ja šādi grozījumi nav atspoguļoti Līgumcenā un ja ir veikts iepriekšējs brīdinājums, tad pēc abu pušu savstarpējas vienošanās tiek grozītas nolīgtās cenas.
   4. Papildus Līgumcenai PASŪTĪTĀJS var veikt samaksu, neveicot jaunu iepirkuma procedūru, tikai tādu papildu darbu izmaksu segšanai, kas jau sākotnēji tika iekļauti Lokālajā tāmē un par ko tika rīkots iepirkums, bet kuru apjoms ir palielinājies (piemēram, nepilnību dēļ projektā). Maksimālais pieļaujamais Līgumcenas palielinājums ir līdz 10% no kopējās Līgumcenas.
   5. IZPILDĪTĀJS apliecina, ka Līgumcenā iekļautas visas darbu izmaksas, kas saistītas ar attiecīgo Darbu pilnīgu un kvalitatīvu izpildi, tajā skaitā, tehniskajai specifikācijai un tehniskajam piedāvājumam atbilstošo darbu un materiālu izmaksas, izmaksas, kas saistītas ar speciālistu darba apmaksu, piegādes izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām.
   6. Līgumā noteiktās Darba izmaksu cenas paliek nemainīgas Līguma darbības laikā, ja netiek mainīta tehniskās specifikācijas dokumentācija.
   7. Pasūtītājs veic samaksu 1(vienu) reizi mēnesī par faktiski izpildīto Darbu, pārskaitot samaksu Izpildītāja norādītajā norēķinu kontā 10 (desmit) darba dienu laikā pēc Izpildītāja rēķina saņemšanas dienas, ko tas iesniedz pēc izpildīto darbu saskaņošanas un pieņemšanas.
   8. Par samaksas dienu tiek uzskatīta diena, kad PASŪTĪTĀJS veicis Līgumā noteiktās naudas summas pārskaitījumu uz IZPILDĪTĀJA norēķinu kontu.
   9. Ja PASŪTĪTĀJS neveic samaksu par Darbu Līgumā noteiktajā termiņā, tad IZPILDĪTĀJAM ir tiesības aprēķināt līgumsodu 0,1 % (viena desmitdaļa procenta) apmērā no laikā nesamaksātās summas par katru nokavēto maksājuma dienu, izņemot gadījumus, kad samaksas nokavējums iestājies no PASŪTĪTĀJA neatkarīgu apstākļu dēļ, bet ne vairāk kā 10% no Līgumcenas.
2. **Līdzēju tiesības un pienākumi**
   1. PASŪTĪTĀJA tiesības un pienākumi:
      1. PASŪTĪTĀJS maksā par kvalitatīvi izpildītajiem un pieņemtajiem Darbiem saskaņā ar Līguma nosacījumiem;
      2. PASŪTĪTĀJAM ir tiesības veikt grozījumus Līguma 1.1.punktā paredzētajā darbu apjomā Līgumā un normatīvajos aktos noteiktajā kārtībā;
      3. PASŪTĪTĀJAM ir tiesības kontrolēt Līguma izpildes gaitu, veikt Darba kvalitātes kontroles pasākumus un pieprasīt no IZPILDĪTĀJA kontroles veikšanai nepieciešamo informāciju, norādot tās sniegšanas termiņu;
      4. Nepieciešamības gadījumā PASŪTĪTĀJS brīdina IZPILDĪTĀJU par neparedzētiem apstākļiem, kas radušies pēc Līguma noslēgšanas no PASŪTĪTĀJA neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem vienojoties, Darba izpildes termiņi tiek attiecīgi pagarināti;
      5. PASŪTĪTĀJS nodrošina IZPILDĪTĀJU ar Darba veikšanai nepieciešamo dokumentāciju, kas ir PASŪTĪTĀJA rīcībā.
      6. PASŪTĪTĀJS vismaz vienu reizi divās nedēļās, bet nepieciešamības gadījumā biežāk, organizē sanāksmes, lai pārrunātu Darba izpildes norisi, kurās piedalās PASŪTĪTĀJA un IZPILDĪTĀJA pārstāvji.
   2. IZPILDĪTĀJA tiesības un pienākumi:
      1. Ar saviem resursiem kvalitatīvi, atbilstoši spēkā esošajiem normatīvajiem aktiem, Līguma nosacījumiem un Līgumā noteiktajā termiņā kvalitatīvi izpilda Darbu saskaņā ar tehnisko specifikāciju, t.sk. nodrošina Darba izpildi ar nepieciešamajiem materiāliem, mehānismiem, instrumentiem, transportu u.c. resursiem;
      2. Pirms Darbu uzsākšanas IZPILDĪTĀJS izvērtē nepieciešamību iesniegt Zemgales reģionālās valsts darba inspekcijai (Skolotāju ielā 8, Jelgavā) *iepriekšējo paziņojumu par būvdarbu veikšanu*.
      3. IZPILDĪTĀJS ir atbildīgs par visu veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem;
      4. Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” noteikto prasību ievērošanu nodrošina IZPILDĪTĀJS;
      5. IZPILDĪTĀJA nozīmēts darba aizsardzības speciālists ir atbildīgs par visu būves vietā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem un Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” noteikto prasību ievērošanu.
      6. IZPILDĪTĀJS nodrošina atkritumu apsaimniekošanu tā, lai netiktu apdraudēta cilvēku dzīvība un veselība, kā arī personu manta, atkritumi nedrīkst negatīvi ietekmēt vidi, būvniecības procesā radītos atkritumus jāsavāc un jāutilizē atsevišķi no sadzīves atkritumiem saskaņā ar spēkā esošo normatīvo aktu nosacījumiem;
      7. IZPILDĪTĀJS apņemas neveikt nekādas darbības, kas tieši vai netieši var radīt zaudējumus PASŪTĪTĀJAM vai kaitēt tā interesēm;
      8. IZPILDĪTĀJS garantē izpildītā Darba un uzstādīto materiālu kvalitāti, drošumu un ekspluatācijas īpašības 3(trīs) gadus no Darba pieņemšanas – nodošanas akta parakstīšanas dienas;
      9. Garantijas termiņa laikā, kas noteikts Līguma 4.2.8.punktā, IZPILDĪTĀJS par saviem līdzekļiem novērš Darba defektus, kas radušies pēc to nodošanas, izņemot defektus, kas radušies nepareizas ekspluatācijas rezultātā;
      10. Ja IZPILDĪTĀJS nenovērš defektus PASŪTĪTĀJA noteiktajā laikā vai atsakās tos novērst, PASŪTĪTĀJS var nolīgt citu personu defektu novēršanai, un IZPILDĪTĀJAM jāsedz defektu novēršanas izmaksas. Par lēmumu veikt defektu novēršanu PASŪTĪTĀJS informē IZPILDĪTĀJU 3(trīs) dienas iepriekš.
      11. IZPILDĪTĀJAM ir tiesības mainīt atbildīgos darbu vadītājus un speciālistus, kā arī piedāvājumā norādītos apakšuzņēmējus, tikai ar PASŪTĪTĀJA rakstisku piekrišanu.
   3. Ja Darba izpildes laikā IZPILDĪTĀJAM ir radušies fiziski šķēršļi vai apstākļi, kurus tas kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, saskaņojot ar PASŪTĪTĀJU minēto šķēršļu likvidēšanas metodi, saņemt Darba izpildes termiņa pagarinājumu, kas atbilst minēto šķēršļu darbības ilgumam. Par tādiem šķēršļiem un apstākļiem Līdzēji uzskata jebkādu Darba pārtraukšanu, kas rodas PASŪTĪTĀJA saistību nepildīšanas rezultātā vai pēc PASŪTĪTĀJA norādījuma, kā arī valsts institūciju vai trešo personu darbības rezultātā.
   4. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
   5. Ja IZPILDĪTĀJS neveic Darbu Līguma 6.1.punktā noteiktajā laikā, tad PASŪTĪTĀJAM ir tiesības aprēķināt IZPILDĪTĀJAM līgumsodu 0.1 % (viena desmitā daļa no procenta) apmērā no Līgumcenas par katru nokavēto Darba izpildes dienu, bet ne vairāk kā 10% no Līgumcenas, kā arī šādā gadījumā IZPILDĪTĀJAM jāatlīdzina visi tādējādi PASŪTĪTĀJAM nodarītie zaudējumi.
   6. Ja IZPILDĪTĀJS nav ievērojis nolikumā, projektā, un tehniskajās specifikācijās, piedāvājumā, Līgumā vai normatīvajos aktos noteiktās prasības attiecībā uz Darba veikšanu vai kvalitāti, tad nekavējoties, bet ne vēlāk kā 5 (piecu) darba dienu laikā PASŪTĪTĀJA izveidotā komisija, kur piedalās IZPILDĪTĀJA pārstāvji, un citi pieaicinātie speciālisti, sastāda un paraksta Defektu aktu, kurā norāda veiktā Darba neatbilstību, defektu novēršanas termiņu un kārtību. Ja IZPILDĪTĀJS nepamatoti kavē defektu novēršanu, PASŪTĪTĀJAM ir tiesības neveikt samaksu par izpildītajiem darbiem līdz defektu novēršanai un aprēķināt IZPILDĪTĀJAM līgumsodu 0.1 % (viena desmitā daļa no procenta) apmērā no Līgumcenas par katru nokavēto izpildes dienu, bet ne vairāk kā 10% no Līgumcenas.
   7. PASŪTĪTĀJAM ir tiesības ieskaita kārtībā samazināt maksājamās naudas summu IZPILDĪTĀJAM, kas paredzēta par izpildīto Darbu tādā apmērā, kāda ir aprēķinātā līgumsodu summa. Jebkura Līgumā noteiktā Līgumsoda samaksa neatbrīvo Līdzējus no to saistību pilnīgas izpildes.
   8. IZPILDĪTĀJAM uz sava rēķina jāveic visas Līgumā un normatīvajos aktos noteiktās materiālu, konstrukciju un Darba kvalitātes pārbaudes.
3. **Civiltiesiskās atbildības apdrošināšana, un darbu garantijas laika garantija**
   1. **Civiltiesiskās atbildības apdrošināšana**
      1. IZPILDĪTĀJS uz sava rēķina veic civiltiesiskās atbildības apdrošināšanu atbilstoši Ministru kabineta 19.08.2014. noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām un iesniedz civiltiesiskās atbildības apdrošināšanas polisi PASŪTĪTĀJAM.
      2. IZPILDĪTĀJS Darbus nedrīkst veikt bez civiltiesiskās atbildības apdrošināšanas.
   2. **Garantijas laika apdrošināšana**
      1. Darbu garantijas laika garantiju IZPILDĪTĀJS iesniedz PASŪTĪTĀJAM pēc līguma 6.3.punktā minētā akta apstiprināšanas, bet ne vēlāk kā līdz līguma nodrošinājuma termiņa beigām.
      2. Darbu garantijas laika garantija var būt:
         1. Bankas garantija;
         2. Apdrošināšanas polise.
      3. Darbu garantijas laika garantija atbilst šādām prasībām:
         1. Banka vai apdrošināšanas sabiedrība apņemas samaksāt Pasūtītājam darbu garantijas laika garantijas summu defektu novēršanas izmaksu apmērā, ja Izpildītājs nepilda līgumā noteiktās garantijas saistības.
         2. Darbu garantijas laika garantija ir spēkā visā būvdarbu garantijas termiņa laikā, kas noteikts līguma 4.2.8.punktā.
         3. Darbu garantijas laika garantijai jābūt no Izpildītāja puses neatsaucamai.
         4. PASŪTĪTĀJAM nav jāpieprasa darbu garantijas laika garantijas summa no IZPILDĪTĀJA pirms prasības iesniegšanas bankai vai apdrošināšanas sabiedrībai.
         5. Darbu garantijas laika garantija nedrīkst būt mazāka par 5 % (pieci procenti) no Līgumcenas.
         6. Bankas garantijai piemērojami Starptautiskās tirdzniecības kameras noteikumi „The ICC Uniform Rulesfor Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
   3. **Līguma nodrošinājums**
      1. IZPILDĪTĀJAM jāiesniedz PASŪTĪTĀJAM līguma nodrošinājums 7 (septiņu) darba dienu laikā pēc Līguma noslēgšanas.
         1. Līguma nodrošinājums var būt:
            1. Bankas garantija;
            2. Apdrošināšanas sabiedrības polise.
         2. Līguma nodrošinājums atbilst šādām prasībām:
            1. Banka vai apdrošināšanas sabiedrība apņemas samaksāt PASŪTĪTĀJAM Līguma nodrošinājuma summu, ja IZPILDĪTĀJS nav izpildījis Līgumā noteiktos darbus vai nepilda šajā līgumā noteiktās saistības vai Līguma darbība tiek izbeigta pēc PASŪTĪTĀJA iniciatīvas saskaņā ar Līguma punktiem, kas paredz PASŪTĪTĀJA tiesības vienpusēji izbeigt Līguma darbību.
            2. IZPILDĪTĀJAM jāiesniedz līguma nodrošinājums 7 (septiņu) darba dienu laikā pēc līguma noslēgšanas.
            3. Līguma nodrošinājumam jābūt spēkā 30 (trīsdesmit) dienas pēc darbu pieņemšanas – nodošanas akta apstiprināšanas.
            4. Līguma nodrošinājuma summai jābūt 10 (desmit) % apmērā no Līgumcenas.
            5. Līguma nodrošinājumam jābūt no IZPILDĪTĀJA puses neatsaucamam.
         3. Bankas garantijai piemērojami Starptautiskās tirdzniecības kameras noteikumi „The ICC Uniform Rulesfor Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
         4. Ja IZPILDĪTĀJS neiesniedz līguma nodrošinājumu PASŪTĪTĀJAM 5.3.1.minētajā termiņā, tad līgums tiek izbeigts.
4. **Darba izpilde un nodošana-pieņemšana**
   1. Līguma 1.1.punktā noteiktā Darba izpildes termiņš ir **2018.gada 20.oktobris**.
   2. Pirms Darbu uzsākšanas Līdzēji paraksta aktu par Darba uzsākšanu. Aktā tiek fiksēts Darba uzsākšanas datums un Darba izpildes termiņš. Ar akta parakstīšanas dienu IZPILDĪTĀJS uzņemas atbildību par būvdarbu vietu un tās uzturēšanu.
   3. Darbi tiek pieņemti sastādot attiecīgu pieņemšanas-nodošanas aktu.
   4. Gadījumā, ja no Līdzējiem neatkarīgu iemeslu dēļ Darbu veikšanu nepieciešams apturēt, Līdzēji sastāda attiecīgu aktu par Darbu apturēšanu un aktu par izpildītajiem un pieņemtajiem Darbiem.
   5. PASŪTĪTĀJAM ir īpašuma tiesības uz veiktajiem Darbiem, visiem izmantotajiem materiāliem pēc Līgumā noteiktās summas samaksas, kā arī sagatavēm un ar Darbu saistīto dokumentāciju (projektiem, aprēķiniem, rasējumiem, tehnisko un cita veida informāciju). Pēc Darba nodošanas IZPILDĪTĀJS visu ar Darba veikšanu saistīto dokumentāciju nodod PASŪTĪTĀJAM.
   6. Līguma pārtraukšanas gadījumā īpašuma tiesības uz izmantotajiem materiāliem pāriet PASŪTĪTĀJA īpašumā, ja par to ir samaksāts.
   7. IZPILDĪTĀJAM ir tiesības saņemt Darba pabeigšanas laika pagarinājumu ja:
      1. PASŪTĪTĀJS liedz IZPILDĪTĀJAM piekļūšanu Darbu vietai;
      2. PASŪTĪTĀJS vai būvuzraugs ir kavējis vai apturējis Darba veikšanu no IZPILDĪTĀJA neatkarīgu iemeslu dēļ;
      3. Darba veikšanu ir kavējuši būtiski atšķirīgi apstākļi no Līguma paredzētajiem, kas nav radušies IZPILDĪTĀJA vainas dēļ.
5. **Līguma grozīšana un izbeigšana**
   1. Līgumu var papildināt, grozīt vai izbeigt, Līdzējiem savstarpēji rakstiski vienojoties atbilstoši Publisko iepirkumu likuma 61.panta prasībām. Jebkuras Līguma izmaiņas tiek noformētas rakstveidā un kļūst par Līguma neatņemamu sastāvdaļu.
   2. PASŪTĪTĀJAM ir tiesības vienpusēji atkāpties no Līguma, par to brīdinot IZPILDĪTĀJU 3 (trīs) darba dienas iepriekš, ja viņš konstatē, ka:

7.2.1. Darba veikšana netiek uzsākta 5 (piecu) darbadienu laikā pēc Līgumā p.6.2. paredzētā aktu par Darba uzsākšanu parakstīšanas datuma;

7.2.2. veiktās pārbaudes liecina, ka Darbs tiek pildīts nekvalitatīvi un neatbilst Tehniskās specifikācijas, Līguma prasībām;

7.2.3.IZPILDĪTĀJS neveic Līgumā paredzētās pārbaudes vai veiktās pārbaudes liecina, ka Darbs tiek pildīts nekvalitatīvi un neatbilst Līgumā noteiktajām prasībām;

7.2.4.IZPILDĪTĀJS uz 3 (trīs) darbadienām kopumā nepamatoti pārtrauc Darba veikšanu būves vietā;

7.2.5. IZPILDĪTĀJS kavē Darba pabeigšanu ilgāk par 10 (desmit) dienām;

7.2.6. IZPILDĪTĀJS bankrotē, tā darbība tiek izbeigta vai pārtraukta.

7.3. Ja PASŪTĪTĀJS izmanto tiesības vienpusēji atkāpties no Līguma, IZPILDĪTĀJS nekavējoties pārtrauc Darbu, par ko Līdzēji sastāda faktiski izpildītā Darba nodošanas-pieņemšanas aktu, atstāj būves vietu kārtībā un saņem samaksu par visiem līdz Līguma izbeigšanas brīdim kvalitatīvi paveiktajiem būvdarbiem.

1. **Strīdu risināšanas kārtība**

Jebkuras nesaskaņas, domstarpības vai strīdi starp Līdzējiem tiek risināti savstarpēju sarunu ceļā, kas tiek protokolētas. Gadījumā, ja Līdzēji 1 (viena) mēneša laikā nespēj vienoties, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā.

1. **Nepārvarama vara**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.
   3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma pārtraukšanu.
2. **Citi noteikumi**
   1. Līgums ir saistošs Līdzējiem, kā arī visām trešajām personām, kas likumīgi pārņem viņu tiesības un pienākumus.
   2. Līgums stājas spēkā Līguma parakstīšanas dienā un ir spēkā līdz Līdzēju saistību pilnīgai izpildei.
   3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
   4. Visa veida informācija un dokumentācija, kuru IZPILDĪTĀJS saņem no PASŪTĪTĀJA vai iegūst Darba izpildes procesā, ir izmantojama vienīgi Darba izpildei. Tās izmantošana citiem mērķiem ir pieļaujama vienīgi ar PASŪTĪTĀJA rakstisku piekrišanu par katru gadījumu atsevišķi.

10.5.Līguma izpildi PASŪTĪTĀJA vārdā vada

* 1. IZPILDĪTĀJA pilnvarotais pārstāvis Līguma izpildes laikā ir SIA „AWARD” valdes locekle Marina Ņeščerecka, tālrunis 22074766, e-pasts: [*award.sia@inbox.lv*](mailto:award.sia@inbox.lv)
  2. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par savlaicīgu rēķinu iesniegšanu un pieņemšanu, dokumentācijas iesniegšanu apstiprināšanai un nodošanai apmaksai.
  3. Pilnvaroto pārstāvju vai rekvizītu maiņas, gaidāmo reorganizācijas vai likvidācijas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās dienas.
  4. Līgums sagatavots latviešu valodā 2 (divos) eksemplāros, katrs uz 7(septiņām) lapas pusēm. Abiem Līguma eksemplāriem ir vienāds juridisks spēks. Līguma viens eksemplārs glabājas pie PASŪTĪTĀJA, bet otrs pie IZPILDĪTĀJA.

Pielikumā:

1. Tehniskā specifikācija uz 1(vienas) lapas;
2. IZPILDĪTĀJA tehniski – ekonomiska piedāvājuma kopija uz 24(divdesmit četrām)lapām;
3. Komersanta reģistrācijas apliecības kopija – uz1(vienas) lapas;
4. Būvkomersanta reģistrācijas apliecības kopija - uz1(vienas) lapas;
5. Vispārējās civiltiesiskās atbildības apdrošināšanas polises ar pamata segumu

Nr.615520063 kopija – uz 4(četrām) lapām;

1. Projekts – izsniegts Izpildītājam atsevišķās sējumā.
2. **Līdzēju rekvizīti un paraksti**

|  |  |
| --- | --- |
| **PASŪTĪTĀJS** | **IZPILDĪTĀJS** |

|  |  |  |
| --- | --- | --- |
| Maksātājs: |  | |
| Jelgavas pilsētas pašvaldības iestāde  „Jelgavas izglītības pārvalde”  Svētes iela 22, Jelgava, LV-3001 | | SIA „AWARD”  Silmaļu 29-33, Tilderi, Salaspils pag.,  Salaspils nov., LV-2121, | |
| Reģ. Nr. 90000074738 | | Reģ.Nr. 43603020057 | |
| Pasūtītājs:  Jelgavas pilsētas pašvaldības  pirmsskolas izglītības iestāde “Gaismiņa”  Vaļņu iela 5, Jelgava, LV-3001 | | Banka: AS „Swedbank”  Bakas kods: HABALV22 Konts: LV70HABA0551040843420 | |
| Reģ. Nr. 90000074738  Banka: AS „SEB banka” |  | |
| Kods: UNLALV 2X |  | |
| Konta Nr.: LV07UNLA 0008014130203 |  | |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| / A.Loca / | /M. Ņeščerecka/ |

**1.PIELIKUMS**

**TEHNISKĀ SPECIFIKĀCIJA**

1. “**Jelgavas pilsētas pašvaldības pirmsskolas izglītības iestādes “GAISMIŅA” telpu vienkāršotā atjaunošana**” vispārīgs apraksts:
   1. pirmsskolas izglītības iestāde “GAISMIŅA” atrodas Vaļņu ielā 5, Jelgavā;
   2. telpu vienkāršotā atjaunošana paredzēta iestādes trim telpām pirmajā stāvā.

Paredzēts paplašināt iestādes grupiņas tualeti (telpa Nr.30. plānā), demontējot nenesošo starpsienu, iebūvēto skapi, aizbūvējot ailu uz telpu Nr.29. Telpā paredzēts kosmētisks remonts, izbūvējot jaunas bērnu tualetes kabīnītes, izlietnes bērniem un pieaugušajiem (skatit lapu Nr.3. projektā).

Virtuvē paredzēts demontēt nenesošo starpsienu starp telpām Nr.22. un Nr.23., izbūvējot jaunu atdalošo starpsienu tādejādi atdalot sakņu mazgātavu no virtuves ēdienu gatavošanas zonas, izvietojot tajā jaunas virtuves iekārtas, kā arī ierīkojot piespiedu pieplūdes-nosūces ventilācijas sistēmu.

Virtuves noliktavā (telpā Nr.13. plānā) paredzēts aizbūvēt neizmantojamās durvju ailes, siltināt esošos produktu padeves lūku vākus.

1.3. Veicot būvdarbus Jelgavas pilsētas pašvaldības pirmsskolas izglītības iestādēs, jāievēro:

* 1. attiecināmo normatīvo aktu prasības;
  2. Izpildītājam jāpiedalās Pasūtītāja organizētajās Darbu uzraudzības grupas sanāksmēs, kurās tiek pārrunāta Darbu īstenošanas gaita. Darbu uzraudzības grupas sanāksmes Pasūtītājs organizēs ne retāk kā vienu reizi divās nedēļās.
  3. Būves apgāde ar ūdeni un elektroenerģiju – no iestādes tīkliem, ar iestādes administrāciju saskaņotu patēriņa uzskaiti un samaksas kārtību (par saņemtajiem pakalpojumiem (elektrība, ūdens) norēķinās būvuzņēmējs.
  4. Būvuzņēmējam pirms jebkura darba uzsākšanas, jāpārliecinās par tehniskā piedāvājumā sastāvā sniegtajiem izmēriem un nosacījumiem. Neatbilstības vai pretrunu gadījumā pirms darbu uzsākšanas griezties pie pasūtītāja.
  5. Būvmateriāli un konstrukcijas novietojamas iestādes telpās, iestādes administrācijas norādītās vietās.
  6. Remontdarbu gaitā iegūtie materiāli nododami iestādes administrācijai, vai ar Pasūtītāja pilnvarota pārstāvja akceptu atzīstami par būvgružiem, kuru savākšanai un uzkrāšanai līdz aizvešanai uz sertificētu izgāztuvi izmantojami būvgružu konteineri. Būvniecības procesā radītie atkritumi jāsavāc un jāutilizē atsevišķi no sadzīves atkritumiem.
  7. Iestādes telpās norobežojama darbu zona ar atbilstošu nožogojumu un brīdinājuma zīmēm.
  8. Izpildot un pieņemot darbus ievērot spēkā esošo būvnormatīvu prasības visiem būvējamo konstrukciju veidiem un izpildāmiem darbiem.